CELEX: 32014R0894
Language: sk
Date: 2014-08-14 00:00:00
Title: Vykonávacie nariadenie Komisie (EÚ) č. 894/2014 zo  14. augusta 2014 , ktorým sa zakazujú rybolovné činnosti plavidlám s vakovými sieťami plaviacim sa pod vlajkou Chorvátska, Francúzska, Talianska, Malty a Španielska alebo zaregistrovaným v Chorvátsku, vo Francúzsku, v Taliansku, na Malte a v Španielsku, loviacim tuniaka modroplutvého v Atlantickom oceáne východne od 45° západnej zemepisnej dĺžky a v Stredozemnom mori

19.8.2014   
            
            
               SK
            
            
               Úradný vestník Európskej únie
            
            
               L 244/3
            
         VYKONÁVACIE NARIADENIE KOMISIE (EÚ) č. 894/2014
   zo 14. augusta 2014,
   ktorým sa zakazujú rybolovné činnosti plavidlám s vakovými sieťami plaviacim sa pod vlajkou Chorvátska, Francúzska, Talianska, Malty a Španielska alebo zaregistrovaným v Chorvátsku, vo Francúzsku, v Taliansku, na Malte a v Španielsku, loviacim tuniaka modroplutvého v Atlantickom oceáne východne od 45° západnej zemepisnej dĺžky a v Stredozemnom mori
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1224/2009 z 20. novembra 2009, ktorým sa zriaďuje systém kontroly Spoločenstva na zabezpečenie dodržiavania pravidiel spoločnej politiky v oblasti rybného hospodárstva (1), a najmä na jeho článok 36 ods. 2,
   keďže:
   
               (1)
            
            
               Nariadením Rady (ES) č. 43/2014 z 20. januára 2014, ktorým sa na rok 2014 stanovujú rybolovné možnosti pre určité populácie rýb a skupiny populácií rýb uplatniteľné vo vodách Únie a pre plavidlá Únie v určitých vodách nepatriacich Únii (2), sa na rok 2014 stanovuje množstvo tuniaka modroplutvého, ktoré môžu rybárske plavidlá a pasce Európskej únie uloviť v Atlantickom oceáne východne od 45° západnej zemepisnej dĺžky a v Stredozemnom mori.
            
         
               (2)
            
            
               V nariadení Rady (ES) č. 302/2009 zo 6. apríla 2009 o viacročnom pláne obnovy populácie tuniaka modroplutvého vo východnej časti Atlantického oceánu a v Stredozemnom mori, ktorým sa mení a dopĺňa nariadenie (ES) č. 43/2009 a zrušuje nariadenie (ES) č. 1559/2007 (3), sa od členských štátov vyžaduje, aby Komisiu informovali o individuálnych kvótach, ktoré pridelili svojim plavidlám s dĺžkou nad 24 metrov. V prípade loviacich plavidiel s dĺžkou menej ako 24 metrov a v prípade pascí musia členské štáty informovať Komisiu aspoň o kvóte pridelenej organizáciám výrobcov alebo skupinám plavidiel loviacich s podobným výstrojom.
            
         
               (3)
            
            
               Cieľom spoločnej rybárskej politiky je zabezpečiť dlhodobú životaschopnosť rybárstva prostredníctvom udržateľného využívania živých vodných zdrojov na základe prístupu predbežnej opatrnosti.
            
         
               (4)
            
            
               V súlade s článkom 36 ods. 2 nariadenia (ES) č. 1224/2009, ak Komisia na základe informácií, ktoré poskytli členské štáty, alebo na základe iných informácií, ktoré má k dispozícii, zistí, že rybolovné možnosti Európskej únie, členského štátu alebo skupiny členských štátov sa považujú za vyčerpané vzhľadom na jeden alebo viacero výstrojov alebo jednu alebo viaceré flotily, informuje o tom dotknuté členské štáty a zakáže rybolovné činnosti v súvislosti s príslušnou oblasťou, výstrojom, populáciou, resp. skupinou populácií, alebo príslušnou flotilou, ktorých sa dotknuté rybolovné činnosti týkajú.
            
         
               (5)
            
            
               Podľa informácií, ktoré má Komisia k dispozícii, sa rybolovné možnosti týkajúce sa tuniaka modroplutvého v Atlantickom oceáne východne od 45° západnej zemepisnej dĺžky a v Stredozemnom mori udelené plavidlám s vakovými sieťami plaviacim sa pod vlajkou Chorvátska, Francúzska, Talianska, Malty a Španielska alebo zaregistrovaným v Chorvátsku, vo Francúzsku, v Taliansku, na Malte a v Španielsku vyčerpali.
            
         
               (6)
            
            
               Dňa 24. júna Chorvátsko informovalo Komisiu o skutočnosti, že svojim ôsmim plavidlám s vakovými sieťami aktívne loviacim v roku 2014 tuniaka modroplutvého zakázalo rybolovné činnosti, a to od 24. júna 2014 od 24.00 hod.
            
         
               (7)
            
            
               Dňa 28. mája a 9. a 12. júna Francúzsko informovalo Komisiu o skutočnosti, že svojim 17 plavidlám s vakovými sieťami aktívne loviacim v roku 2014 tuniaka modroplutvého zakázalo rybolovné činnosti, a to s účinnosťou od 28. mája 11 plavidlám, s účinnosťou od 9. júna dvom plavidlám a s účinnosťou od 12. júna štyrom plavidlám, čo viedlo k zákazu všetkých týchto činností od 12. júna 2014 od 9.04 hod.
            
         
               (8)
            
            
               Dňa 1., 2., 9. a 13. júna Taliansko informovalo Komisiu o skutočnosti, že svojim 12 plavidlám s vakovými sieťami aktívne loviacim v roku 2014 tuniaka modroplutvého zakázalo rybolovné činnosti, a to s účinnosťou od 1. júna trom plavidlám, s účinnosťou od 2. júna štyrom plavidlám, s účinnosťou od 9. júna štyrom plavidlám a s účinnosťou od 13. júna zostávajúcemu jednému plavidlu, čo viedlo k zákazu všetkých týchto činností od 13. júna 2014 od 23.02 hod.
            
         
               (9)
            
            
               Dňa 12. júna Malta informovala Komisiu o skutočnosti, že svojmu plavidlu s vakovými sieťami aktívne loviacemu v roku 2014 tuniaka modroplutvého zakázala rybolovné činnosti, a to od 10. júna 2014 od 14.39 hod.
            
         
               (10)
            
            
               Dňa 28. mája Španielsko informovalo Komisiu o skutočnosti, že svojim šiestim plavidlám s vakovými sieťami aktívne loviacim v roku 2014 tuniaka modroplutvého zakázalo rybolovné činnosti, a to od 28. mája 2014 od 0.00 hod.
            
         
               (11)
            
            
               Bez toho, aby boli dotknuté uvedené opatrenia Chorvátska, Francúzska, Talianska, Malty a Španielska, je potrebné, aby Komisia potvrdila zákaz lovu tuniaka modroplutvého v Atlantickom oceáne východne od 45° západnej zemepisnej dĺžky a v Stredozemnom mori plavidlami s vakovými sieťami plaviacimi sa pod vlajkou dotknutých členských štátov EÚ s účinnosťou najneskôr od 24. júna 2014 od 24.00 hod. v prípade Chorvátska, s účinnosťou od 12. júna 2014 od 9.04 hod. v prípade Francúzska, s účinnosťou najneskôr od 13. júna 2014 od 23.02 hod. v prípade Talianska, s účinnosťou od 10. júna 2014 od 14.39 hod. v prípade Malty a s účinnosťou od 28. mája 2014 od 0.00 hod. v prípade Španielska,
            
         PRIJALA TOTO NARIADENIE:
   Článok 1
   Lov tuniaka modroplutvého v Atlantickom oceáne východne od 45° západnej zemepisnej dĺžky a v Stredozemnom mori plavidlami s vakovými sieťami plaviacimi sa pod vlajkou Chorvátska alebo zaregistrovanými v Chorvátsku sa zakazuje najneskôr od 24. júna 2014 od 24.00 hod.
   Tuniak modroplutvý, ktorého dotknuté plavidlá ulovia po tomto čase, sa nesmie ponechávať na palube, umiestňovať do klietok na výkrm ani chov, prekladať, premiestňovať ani vyloďovať.
   Článok 2
   Lov tuniaka modroplutvého v Atlantickom oceáne východne od 45° západnej zemepisnej dĺžky a v Stredozemnom mori plavidlami s vakovými sieťami plaviacimi sa pod vlajkou Francúzska alebo zaregistrovanými vo Francúzsku sa zakazuje najneskôr od 12. júna 2014 od 9.04 hod.
   Tuniak modroplutvý, ktorého dotknuté plavidlá ulovia po tomto čase, sa nesmie ponechávať na palube, umiestňovať do klietok na výkrm ani chov, prekladať, premiestňovať ani vyloďovať.
   Článok 3
   Lov tuniaka modroplutvého v Atlantickom oceáne východne od 45° západnej zemepisnej dĺžky a v Stredozemnom mori plavidlami s vakovými sieťami plaviacimi sa pod vlajkou Talianska alebo zaregistrovanými v Taliansku sa zakazuje najneskôr od 13. júna 2014 od 23.02 hod.
   Tuniak modroplutvý, ktorého dotknuté plavidlá ulovia po tomto čase, sa nesmie ponechávať na palube, umiestňovať do klietok na výkrm ani chov, prekladať, premiestňovať ani vyloďovať.
   Článok 4
   Lov tuniaka modroplutvého v Atlantickom oceáne východne od 45° západnej zemepisnej dĺžky a v Stredozemnom mori plavidlami s vakovými sieťami plaviacimi sa pod vlajkou Malty alebo zaregistrovanými na Malte sa zakazuje od 10. júna 2014 od 14.39 hod.
   Tuniak modroplutvý, ktorého dotknuté plavidlá ulovia po tomto čase, sa nesmie ponechávať na palube, umiestňovať do klietok na výkrm ani chov, prekladať, premiestňovať ani vyloďovať.
   Článok 5
   Lov tuniaka modroplutvého v Atlantickom oceáne východne od 45° západnej zemepisnej dĺžky a v Stredozemnom mori plavidlami s vakovými sieťami plaviacimi sa pod vlajkou Španielska alebo zaregistrovanými v Španielsku sa zakazuje od 28. mája 2014 od 0.00 hod.
   Tuniak modroplutvý, ktorého dotknuté plavidlá ulovia po tomto čase, sa nesmie ponechávať na palube, umiestňovať do klietok na výkrm ani chov, prekladať, premiestňovať ani vyloďovať.
   Článok 6
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 14. augusta 2014
      
         
            Za Komisiu
         
         
            v mene predsedu
         
         Michel BARNIER
         
            podpredseda
         
      
   
   
      (1)  Ú. v. EÚ L 343, 22.12.2009, s. 1.
   
      (2)  Ú. v. EÚ L 24, 28.1.2014, s. 1.
   
      (3)  Ú. v. EÚ L 96, 15.4.2009, s. 1.